UPRAVNA TAKSA IN STROŠKI POSTOPKA
Za zahtevo za izdajo upravnega akta je treba plačati upravno takso v skladu z Zakonom o upravnih taksah (Uradni list RS, št. 106/10 – uradno prečiščeno besedilo, 14/15 – ZUUJFO, 84/15 – ZZelP-J, 32/16, 30/18 – ZKZaš, 189/20 – ZFRO in 44/25 – ZDOsk-1B) ter tudi stroške postopka v skladu z Uredbo o določitvi tarife stroškov na področju prirejanja iger na srečo (Uradni list RS, št. 41/05, 85/08 in 109/12).
Upravna taksa
Upravno takso se po Zakonu o spremembah in dopolnitvah Zakona o upravnih taksah (Uradni list RS, št. 32/16) lahko poravna le z gotovino ali drugimi veljavnimi plačilnimi instrumenti. Pri plačilu upravne takse z univerzalnim plačilnim nalogom UPN, se v rubriki PREJEMNIK vpiše v polje:
· Naziv: MF-OIS, 
· Ulica: Župančičeva ulica 3, 
· Kraj: Ljubljana, 
· Številka računa: SI56 0110 0100 0315 637, 
· Referenca: SI11 16110-7111002-00000013, pri čemer vas posebej opozarjamo na zadnji sklop referenčne številke, ki je označen z odebeljenim tekstom, saj je le-ta odvisen od števila zahtevkov in od tarifne številke, izpolnite pa ga na sledeči način: 
· prva odebeljena številka 00000013 označuje tarifno številko iz Taksne tarife, ki je priloga Zakona o upravnih taksah (na primer za vlogo se vpiše številka 1 - tarifna številka 1), 
· naslednja odebeljena številka 00000013 označuje morebitno dodatno tarifno številko iz Taksne tarife, ki je priloga Zakona o upravnih taksah (na primer za zahtevo za izdajo odločbe ali sklepa se vpiše številka 3 - tarifna številka 3), 
· naslednje štiri odebeljene številke 00000013 se spreminjajo in označujejo število zahtevkov, za katere je plačana upravna taksa (na primer: za 119 zahtevkov se vpiše številka 0119 oziroma za 7 zahtevkov se vpiše številka 0007), 
· zadnji dve številki 00000013 označujeta skrajšano oznako tekočega leta (na primer: za leto 2013 vpišite 13). 

V rubriki PLAČNIK se vpiše v polje: 
· Koda namena: GOVT 
· Namen: upravna taksa po tar. št. __ (vpiše se tarifna številka, na katero se nanaša plačilo) za vlogo z dne dd. mm. yyyy. 

Kopijo plačilnega naloga takoj po opravljenem plačilu (izvršen plačilni nalog) predložite Ministrstvu za finance. 
Stroški postopka
Stroške po tarifnih številkah iz Uredbe o določitvi tarife stroškov na področju prirejanja iger na srečo se poravna z univerzalnim plačilnim nalogom UPN, in sicer tako, da se v rubriki PREJEMNIK vpiše v polje: 
· Naziv: MF-OIS, 
· Ulica: Župančičeva ulica 3, 
· Kraj: Ljubljana, 
· Številka računa: SI56 0110 0100 0621 284, 
· Referenca: SI19 davčnašt-07528-tš000yy, 
· pri čemer namesto odebeljenega teksta: 
· davčnašt – vpiše se lastna osemmestna davčna številka, 
· tš – vpiše se dvomestna tarifna številka, na katero se nanaša plačilo stroškov, pri čemer pri tarifnih številkah od 1 do 9 pred številko vpišete še 0 (na primer: tarifno številko 7 vpišete kot 07), 
· yy – vpiše se kratica za tekoče leto (na primer za leto 2013 se vpiše 13). 
· V rubriki PLAČNIK se vpiše v polje: 
· Koda namena: GOVT 
· Namen: stroški postopka po tar. št. __ (vpiše se tarifna številka, na katero se nanaša plačilo). 

Kopijo izvršenega plačilnega naloga vložnik priloži k vlogi oziroma ga predloži Ministrstvu za finance. Kot dokazilo o plačilu upravne takse in stroškov postopka se poleg kopije izvršenega plačilnega naloga šteje tudi potrdilo banke ali drugega ponudnika plačilnih storitev o izvedenem plačilu.
